Oikeusministeriö

Lausunto oikeusministeriön työryhmämietinnöstä 2006:3

Tulliliitto ry:n liittohallitus on tutustunut oikeusministeriön työryhmämietintöön 2006:3 (Tulliselvitysrikoksia koskeva lainsäädäntö) ja siihen jätettyyn eriävään mielipiteeseen ja haluaa omana kantanaan lausua:

Työryhmän mietinnössä on kuvattu tullilaitokselle annettaviin tietoihin liittyviä ongelmatapauksia. Kuvatut ongelmat hankaloittavat tehokkaan tullitoiminnan toteuttamista lähes päivittäin. Nykytilanne on koettu hankalaksi paitsi tullilaitoksen kannalta myös työntekijöiden keskuudessa. Ehdotetulla lainsäädännöllä olisi toteutuessaan huomattavaa merkitystä tullilaitokselle. Henkilöstö kokee uuden lakiehdotuksen omaa palvelu- ja valvontatyötään selkeyttävänä ja motivoivana uudistuksena. Tulliliitto ry. korostaa ammattitaitoisen ja motivoituneen henkilöstön tärkeyttä tullilaitoksen kaikkien tehtävien hoidossa. 

Edellä esitetyn perusteella Tulliliitto ry. tukee työryhmän mietinnössä esittämää lainsäädäntöehdotusta.

Helsinki 10.5.2006

Markku Kosonen
varapuheenjohtaja

Ritva Uusi-Eskola-Kärnä
sihteeri